**PROPOSTA DE MODIFICACIÓ DELS ESTATUTS**



|  |
| --- |
| A continuació us presentem la proposta d'articles a modificar. Al sumari podreu consultar quins són els articles afectats i el tipus de canvi proposat.  Dins de cada article que es proposa modificar trobareu dues columnes: una amb el redactat actual i l'altra amb la proposta de nou text. Al final de l’article disposareu d’un espai per fer-hi les vostres aportacions.  Si voleu proposar modificacions a un article que no ha estat inclòs en aquesta proposta, podeu fer-ho al final de cada capítol. Recordeu indicar el número de l’article i detallar la vostra proposta de text. |

SUMARI

[CAPÍTOL 1. El Col·legi 5](#_Toc190255661)

[Article 1. Naturalesa 5](#_Toc190255662)

[Article 2. Legislació per la qual es regeix 5](#_Toc190255663)

[Article 3. Relació amb les administracions públiques 5](#_Toc190255664)

[Article 4. Relació amb altres organismes professionals i públics 5](#_Toc190255665)

[Article 5. Àmbit territorial i domicili 5](#_Toc190255666)

[Article 6. Principis essencials 5](#_Toc190255667)

[Article 7. Finalitats essencials 6](#_Toc190255668)

[Article 8. Funcions 6](#_Toc190255669)

[Article 9. Activitats associatives 7](#_Toc190255670)

[Article 10. Finestreta única 8](#_Toc190255671)

[Article 11. Reglamentació 8](#_Toc190255672)

[CAPÍTOL 2. De l’adquisició, la denegació i la pèrdua de la condició de col·legiat 8](#_Toc190255673)

[Article 12. Incorporació al Col·legi 8](#_Toc190255674)

[Article 13. Condicions per col·legiar-se 9](#_Toc190255675)

[Article 14. Acord de col·legiació 9](#_Toc190255676)

[Article 15. Denegació de la col·legiació (MODIFICACIÓ) 9](#_Toc190255677)

[Article 18. Membres d’honor 11](#_Toc190255678)

[Article 19. Societats professionals 11](#_Toc190255679)

[Article 20. Amics del CEESC 12](#_Toc190255680)

[CAPÍTOL 3. Dels drets i els deures dels col·legiats 12](#_Toc190255681)

[Article 21. Principi d’igualtat 12](#_Toc190255682)

[Article 22. Secret professional 12](#_Toc190255683)

[Article 23. Drets de les persones col·legiades 12](#_Toc190255684)

[Article 24. Deures de les persones col·legiades 13](#_Toc190255685)

[CAPÍTOL 4. Dels principis bàsics reguladors de l’exercici professional 14](#_Toc190255686)

[Article 25. Definició de l’educadora i l’educador social 14](#_Toc190255687)

[Article 26. Exercici professional 15](#_Toc190255688)

[Article 27. Bases de l’exercici professional 15](#_Toc190255689)

[Article 28. Formació continuada 15](#_Toc190255690)

[Article 29. Autonomia professional 15](#_Toc190255691)

[Article 30. Competència deslleial 15](#_Toc190255692)

[Article 31. Emissió d’informes 15](#_Toc190255693)

[CAPÍTOL 5. Dels òrgans de govern, les normes de constitució i funcionament i la competència 16](#_Toc190255694)

[Article 32. Òrgans de govern 16](#_Toc190255695)

[Article 33. Assemblea ordinària 16](#_Toc190255696)

[Article 34. Assemblees extraordinàries 17](#_Toc190255697)

[Article 35. Forma de celebració de les assemblees (NOVETAT) 17](#_Toc190255698)

[Article 36. Convocatòria de l’Assemblea General 17](#_Toc190255699)

[Article 37. Sessions de l’Assemblea General 18](#_Toc190255700)

[Article 38. Validació d’acords de l’Assemblea General (MODIFICACIÓ) 18](#_Toc190255701)

[Article 39. Funcions de l’Assemblea General 20](#_Toc190255702)

[Article 40. L’acta 21](#_Toc190255703)

[Article 41. Composició de la Junta de Govern 21](#_Toc190255704)

[Article 42. Funcions i atribucions de la Junta de Govern (MODIFICACIÓ) 22](#_Toc190255705)

[Article 43. Comissió permanent 24](#_Toc190255706)

[Article 44. Atribucions de la presidència 24](#_Toc190255707)

[Article 45. Atribucions de la vicepresidència 24](#_Toc190255708)

[Article 46. Atribucions de la secretaria 25](#_Toc190255709)

[Article 47. Atribucions de la tresoreria 25](#_Toc190255710)

[Article 48. Atribucions dels vocals 25](#_Toc190255711)

[CAPÍTOL 6. De la participació dels col·legiats en els òrgans de govern i del règim electoral 25](#_Toc190255712)

[Article 49. Condicions generals 25](#_Toc190255713)

[Article 50. Convocatòria d’eleccions 25](#_Toc190255714)

[Article 51. Candidatures electorals 26](#_Toc190255715)

[Article 52. Mesa electoral 26](#_Toc190255716)

[Article 53. Sistema de votació 26](#_Toc190255717)

[Article 54. Votació presencial 26](#_Toc190255718)

[Article 55. Votació electrònica 27](#_Toc190255719)

[Article 56. Votació per correu 27](#_Toc190255720)

[Article 57. Recompte i acta de les votacions 27](#_Toc190255721)

[Article 58. Sistema d’escrutini i proclamació de la candidatura guanyadora 27](#_Toc190255722)

[Article 59. Resolució de reclamacions i notificació a la Generalitat de Catalunya 27](#_Toc190255723)

[Article 60. Recursos 28](#_Toc190255724)

[CAPÍTOL 7. Del règim econòmic i administratiu 28](#_Toc190255725)

[Article 61. Capacitat jurídica 28](#_Toc190255726)

[Article 62. Recursos econòmics 28](#_Toc190255727)

[Article 63. Patrimoni 28](#_Toc190255728)

[Article 64. Liquidació del patrimoni col·legial 29](#_Toc190255729)

[Article 65. Pressupost 29](#_Toc190255730)

[CAPÍTOL 8. Dels delegats territorials i de les Juntes Delegades 29](#_Toc190255731)

[Article 66. Delegats territorials (MODIFICACIÓ) 29](#_Toc190255732)

[Article 67. Aprovació dels delegats territorials (MODIFICACIÓ DEL TÍTOL I DEL CONTINGUT) 30](#_Toc190255733)

[Article 68 Adscripció a una delegació 30](#_Toc190255734)

[Article 69. Competències dels delegats territorials (MODIFICACIÓ) 31](#_Toc190255735)

[Article 70. Junta delegada (SUPRESSIÓ) 31](#_Toc190255736)

[Article 70. Funcions de la Junta Delegada (MODIFICACIÓ) 32](#_Toc190255737)

[Article 71. Dissolució de les delegacions territorials 32](#_Toc190255738)

[CAPÍTOL 10. Del règim disciplinari 33](#_Toc190255739)

[Article 72. Principis generals 33](#_Toc190255740)

[Article 73 Competències 33](#_Toc190255741)

[Article 74. Procediment disciplinari 34](#_Toc190255742)

[Article 75 Classificació de faltes 34](#_Toc190255743)

[Article 76. Faltes molt greus 34](#_Toc190255744)

[Article 77. Faltes greus 34](#_Toc190255745)

[Article 78. Faltes lleus 35](#_Toc190255746)

[Article 79. Imposició de sancions 35](#_Toc190255747)

[Article 80. Procediment sancionador 36](#_Toc190255748)

[Article 81. Prescripció de faltes i sancions 36](#_Toc190255749)

[Article 82. Rehabilitació dels sancionats 37](#_Toc190255750)

[CAPÍTOL 11. Del règim jurídic i de la impugnació dels actes col·legiats 37](#_Toc190255751)

[Article 83. Règim jurídic 37](#_Toc190255752)

[Article 84. Validesa dels actes dels òrgans col·legiats (MODIFICACIÓ) 37](#_Toc190255753)

[Article 85. Acords dels òrgans col·legials 38](#_Toc190255754)

[Article 86. Recursos contra els actes dels òrgans col·legials 38](#_Toc190255755)

[Article 87. Termini per a la presentació de recursos 38](#_Toc190255756)

[CAPÍTOL 12. Modificacions de l’estructura i dissolució del Col·legi 39](#_Toc190255757)

[Article 88. Fusió, segregació, escissió o dissolució del Col·legi 39](#_Toc190255758)

[CAPÍTOL 13. Aprovació i modificació dels Estatuts 39](#_Toc190255759)

[Article 89. Acord de l’Assemblea General Extraordinària 39](#_Toc190255760)

[Article 90. Inscripció en el Registre 39](#_Toc190255761)

# CAPÍTOL 1. El Col·legi

## Article 1. Naturalesa

El Col·legi d'Educadores i Educadors Socials de Catalunya (CEESC) és una corporació de dret públic, de caràcter professional, amb personalitat jurídica pròpia, sense afany de lucre i amb plena capacitat d'obrar per a l'acompliment de les seves finalitats i funcions públiques i privades.

## Article 2. Legislació per la qual es regeix

El Col·legi es regeix per aquests Estatuts, per la Llei 7/2006, de 31 de maig de l’exercici de professions titulades i dels col·legis professionals, i per la resta de disposicions legals que li siguin d’aplicació.

## Article 3. Relació amb les administracions públiques

3.1. El CEESC, en tot el que fa referència als aspectes institucionals i corporatius, es relacionarà amb el Departament de Justícia de la Generalitat de Catalunya o amb aquell que tingui atribuïdes les competències. La relació es regeix pels principis de coordinació i de cooperació.

3.2. En tot el que respecta als continguts de la professió d'educador social es relacionarà amb els departaments del Govern de la Generalitat, els organismes locals i estatals, o d'altra entitat jurídica que actuï en nom de l'Administració.

3.3. El Col·legi té el deure de lliurar a la Generalitat tota la informació que li requereixi amb relació a l’exercici de les seves funcions públiques. Al mateix temps, el Col·legi elaborarà i trametrà una memòria anual de gestió econòmica, de les activitats realitzades, de les altes i baixes produïdes, de les altres dades d’interès general que es desprenen del funcionament i de l’actuació del Col·legi sobre la base del reglament que es dicti a aquest efecte.

## Article 4. Relació amb altres organismes professionals i públics

4.1. El CEESC, com a col·legi d'educadores i educadors socials únic en l'àmbit de Catalunya, podrà establir acords de reciprocitat i de cooperació amb altres col·legis o associacions professionals de fora d'aquest àmbit territorial.

El CEESC podrà formar part del Consejo General de Colegios Oficiales de Educadoras y Educadores Sociales.

4.2. El CEESC podrà establir amb els organismes professionals estrangers i internacionals les relacions que, en el marc de la legislació vigent, consideri convenients en cada moment.

## Article 5. Àmbit territorial i domicili

L’àmbit territorial d’actuació del Col·legi, per a l’exercici de les seves funcions i competències, és el que correspon al territori de Catalunya. El domicili social del Col·legi, amb la consideració de seu social, radica a Barcelona ciutat, al C/ Almogàvers, 214, 08018 Barcelona. Aquest domicili pot ésser modificat per acord de l'Assemblea General Ordinària si el nou domicili és a la ciutat de Barcelona i, en Assemblea General Extraordinària, en el supòsit d’ubicar-se fora de la ciutat de Barcelona.

## Article 6. Principis essencials

Són principis essencials de l'estructura interna i del seu funcionament, la igualtat dels seus membres, l'elecció democràtica dels seus òrgans de govern, l'adopció dels acords per majoria i la seva llibertat d'actuació dins del respecte a les lleis.

## Article 7. Finalitats essencials

El Col·legi té com a finalitats essencials vetllar perquè l'actuació dels seus col·legiats i col·legiades respongui als interessos i a les necessitats de la societat en relació amb l'exercici professional de l’educació social i especialment, garantir el compliment de la bona pràctica i de les obligacions deontològiques de la professió, i la protecció dels interessos de les persones usuàries i consumidores dels serveis professionals.

## Article 8. Funcions

Són funcions públiques del Col·legi:

1. Garantir que l'exercici professional s'adeqüi a la normativa, la deontologia, l’ètica professional, els principis, les competències i les funcions pròpies de la professió d’educadora i educador social, i les bones pràctiques, així com que es respectin els drets i els interessos de les persones destinatàries de l’actuació professional.
2. Ordenar l’exercici de la professió d’acord amb el marc legal aplicable i vetllar per la dignitat professional i pel respecte dels drets dels ciutadans, i proposar a l’Administració l’adopció de mesures en relació amb l’ordenació i la regulació de l‘accés i l’exercici de la professió.
3. Participar en el procediment d'obtenció de l'acreditació d'aptitud per a l'exercici de la professió col·legiada, en el cas que la llei estableixi aquest requisit.
4. Adoptar les mesures necessàries per a facilitar l'exercici professional no permanent, en compliment del que estableixen la normativa de la Unió Europea i les lleis.
5. Vetllar pels drets i pel compliment dels deures i de les obligacions de les persones col·legiades i perquè no es produeixin actes d'intrusisme, de competència deslleial o altres actuacions irregulars en relació amb la professió, adoptant i exercitant, si s'escau, les mesures i les accions establertes per l'ordenament jurídic.
6. Exercir la potestat disciplinària en matèries professionals i col·legials sobre les persones col·legiades i les societats professionals, en els termes establerts per la llei i les normes pròpies del Col·legi.
7. Col·laborar amb l'Administració pública mitjançant la participació en òrgans administratius quan així es prevegi legalment, i emetre els informes requerits per òrgans o autoritats administratius i judicials.
8. Participar en els òrgans consultius de l'Administració quan aquesta ho requereixi.
9. Tenir la representació i defensa de la professió davant l'Administració, les institucions, els tribunals, les entitats i els particulars amb legitimació per ser part en tots aquells litigis que afectin els interessos professionals.
10. Informar en els processos judicials i administratius en els quals es discuteixin qüestions relatives a honoraris i aranzels professionals.
11. Visar els projectes i els treballs de les persones col·legiades amb els termes i els efectes que determini la normativa corresponent.
12. Gestionar el Registre de Societats Professionals, d'acord amb la legislació vigent, i amb el reglament del registre col·legial de societats professionals d'educadores i educadors socials del Col·legi d'Educadores i Educadors Socials de Catalunya.
13. Promoure i facilitar la formació contínua de les persones col·legiades que permeti garantir llur competència professional.
14. Exercir totes aquelles altres funcions que li siguin atribuïdes per les disposicions legals o que siguin beneficioses per als interessos dels seus col·legiats i s'encaminin al compliment dels objectius col·legials.
15. El Col·legi ha de facilitar mitjançant la finestreta única els tràmits i procediments relatius al lliure accés a les activitats de serveis i al seu exercici per tal que les educadores i els educadors socials puguin realitzar per via electrònica i a distància tots els tràmits necessaris i conèixer l'estat de tramitació dels procediments en els quals es tingui la condició de persona interessada. Així mateix s'ha de facilitar mitjançant la finestreta única la informació útil per a la millor defensa dels drets dels consumidors i usuaris.
16. Informar sobre els projectes de disposicions generals que afectin l’exercici de la professió o la institució col·legial.
17. Aprovar llurs pressupostos i regular i fixar les aportacions dels col·legiats i col·legiades.

## Article 9. Activitats associatives

El Col·legi, a més, com a corporació de base associativa privada, exercirà les activitats següents:

a) Fomentar, organitzar i prestar activitats i serveis comuns de caràcter professional, cultural, assistencial, de previsió i anàlegs d’interès de les persones col·legiades i de la professió en general.

b) Posar a disposició dels i de les professionals tota la informació necessària per accedir a la professió i per al seu exercici, facilitant-los la gestió dels tràmits relacionats amb la col·legiació i l'exercici de la professió.

c) Gestionar el cobrament de les remuneracions i dels honoraris professionals a petició de les persones col·legiades.

d) Intervenir, per via de mediació o d'arbitratge, en els conflictes professionals que es puguin donar entre les persones col·legiades o entre aquestes i terceres persones, sempre que ho sol·licitin de comú acord les parts implicades.

e) Col·laborar amb les associacions i altres entitats representatives dels interessos ciutadans directament vinculades amb l'exercici de la professió col·legiada.

f) Facilitar a les persones usuàries i consumidores informació en matèria d'honoraris professionals respectant sempre el règim de lliure competència.

g) Posar a disposició de les persones usuàries i consumidores destinatàries dels serveis professionals i també de les persones col·legiades, la informació sobre els Estatuts col·legials; el codi deontològic; les dades professionals de les persones col·legiades; les vies relatives a l’activitat col·legial o de les persones col·legiades; els recursos que es poden interposar en cas de conflicte i les mesures necessàries per fer efectives les obligacions anteriorment mencionades.

h) Custodiar, a petició del professional o la professional, i d'acord amb els Estatuts, la documentació pròpia de la seva activitat que es vegin obligats a guardar de conformitat amb la normativa vigent.

i) Treballar per tal d'afavorir la inserció laboral de les educadores i els educadors socials col·legiats a través de projectes de gestió de serveis adreçats a persones, col·lectius i comunitats per a la generació d’oportunitats i la transformació social.

j) Qualsevol altra activitat privada en interès dels col·legiats i les col·legiades i la societat en general que estigui dins el marc general de les finalitats, funcions i activitats del Col·legi.

## Article 10. Finestreta única

El Col·legi facilitarà mitjançant la finestreta única els tràmits i procediments relatius al lliure accés a les activitats de serveis i al seu exercici per tal que les persones col·legiades puguin realitzar per via electrònica i a distància tots els tràmits necessaris i conèixer l'estat de tramitació dels procediments en els quals es tingui la condició d'interessat.

Així mateix, per mitjà de la finestreta única, es facilitarà la informació útil per a la millor defensa dels drets dels consumidors i usuaris. En tot cas, mitjançant la finestreta única es tindrà accés a:

a) Al registre de les persones col·legiades, que ha d'estar actualitzat, en el qual constin les dades següents: nom i cognoms dels professionals col·legiats, número de col·legiació, títols oficials i domicili professional.

b) El contingut del Codi Deontològic.

c) Les vies de reclamació i de recursos que es poden interposar en cas de conflicte entre consumidor/a o usuari/usuària i un col·legiat/ada o el propi col·legi professional.

d) La informació i formularis sobre els procediments necessaris per a l'accés a una activitat de serveis i el seu exercici i sobre la realització dels tràmits preceptius per a fer-ho.

e) Les dades de les associacions o organitzacions de consumidors i usuaris a les quals puguin dirigir-se per obtenir assistència.

## Article 11. Reglamentació

Amb l’objectiu d’articular la dinàmica col·legial, la Junta de Govern pot elaborar un reglament de règim interior, com també de protocols i normes de seguiment en aspectes específics de l’activitat del Col·legi i en cas de fer-se pot sotmetre a votació de l’Assemblea General la seva aprovació.

**Proposta d’esmena:** Feu clic o toqueu aquí per escriure text.

# CAPÍTOL 2. De l’adquisició, la denegació i la pèrdua de la condició de col·legiat

## Article 12. Incorporació al Col·legi

12.1 El Col·legi d’Educadores i Educadors Socials de Catalunya incorporarà a totes aquelles persones que sol·licitin la seva incorporació, i que compleixin els següents requisits:

a) Titulació acadèmica universitària d’Educació Social,

b) Habilitació professional en un altre col·legi d’educadores i educadors socials de la resta de l’estat espanyol.

c) Títol estranger degudament homologat o equivalent a la titulació universitària en Educació Social.

12.3 Han d’incorporar-se obligatòriament al Col·legi les educadores i els educadors socials que exerceixen la professió per compte propi, fins i tot si són socis/sòcies de societats professionals.

12.4. També es col·legiaran aquelles educadores i educadors socials que, reunint la titulació adequada per exercir la professió, no l’exerceixen però volen gaudir dels altres drets inherents a la condició de col·legiat/ada.

12.5. No és necessària la col·legiació en el cas dels professionals de la Unió Europea establerts amb caràcter permanent o col·legiats en qualsevol país de la Unió, que vulguin exercir la professió amb caràcter ocasional a Catalunya.

## Article 13. Condicions per col·legiar-se

13.1. Les condicions requerides per col·legiar-se, pel que fa a l’acreditació acadèmica o professional, són les regulades per la Llei 7/2006, de 31 de maig, de professions titulades i col·legis professionals.

13.2. A més, les condicions administratives seran les següents:

a) Estar en possessió de la titulació acadèmica universitària en Educació Social o del corresponent reconeixement del títol estranger degudament homologat.

b) Presentar sol·licitud escrita a la Junta de Govern.

c) Abonament de la quota d’incorporació.

d) Aportació de la documentació acreditativa de la possessió del títol i d’aquells altres documents complementaris que estableixi la Junta de Govern.

13.3. El sol·licitant que ja estigui inscrit en un altre col·legi professional d’educació social de l’Estat Espanyol pot substituir els requisits a), c) i d) de l’apartat anterior per l’oportuna certificació acreditativa de la seva condició col·legial i d’estar al corrent de pagament de les quotes, juntament amb la sol·licitud de trasllat

13.4. La sol·licitud d’admissió es tramita a través de la Finestreta Única del CEESC.

## Article 14. Acord de col·legiació

La Junta de Govern acordarà el que estimi pertinent pel que fa a la sol·licitud d’inscripció en el termini màxim de tres mesos i comunicarà a la persona sol·licitant la resolució que adopti. Transcorregut aquest termini, sense que s’hagi adoptat cap acord pel que fa al cas, s’entendrà acceptada la incorporació.

## Article 15. Denegació de la col·legiació (MODIFICACIÓ)

*Nota: En aquest article proposem dues modificacions per millorar la gestió col·legial:*

* *Denegar la col·legiació quan hi ha una sanció que impedeixi l’exercici de la professió.*
* *Per haver estat expulsat d’un altre col·legi professional d’educadores i educadors socials de la resta de l’estat espanyol.*

|  |  |
| --- | --- |
| Redactat actual | Nova proposta de redacció |
| 15.1. La col·legiació solament podrà ésser denegada en els casos següents:   1. Per manca de l’acreditació acadèmica o professional requerida o dels requisits que exigeixin les Lleis. 2. Per manca d’abonament de la quota d’incorporació. 3. Per haver estat dictada una sentència ferma contra la persona interessada que la condemni a inhabilitació per a l’exercici professional. | 15.1. La col·legiació solament podrà ésser denegada en els casos següents:   1. Per manca de l’acreditació acadèmica o professional requerida o dels requisits que exigeixin les Lleis. 2. Per manca d’abonament de la quota d’incorporació. 3. Per haver estat dictada una sentència ferma contra la persona interessada que la condemni a inhabilitació per a l’exercici professional. 4. Per haver estat dictaminada una sanció que impedeixi l’exercici professional i fins que no n’hagi finalitzat la temporalitat. 5. Pel fet d’haver estat expulsat d’un altre col·legi sense haver estat rehabilitat. |
| 15.2. Contra l’acord denegatori de col·legiació, que haurà d’ésser comunicat al sol·licitant i degudament raonat, l’interessat/da podrà utilitzar el sistema de recursos regulat als articles 86 i següents d’aquests Estatuts. | Igual |

**Proposta d’esmena:** Feu clic o toqueu aquí per escriure text.

Article 16. Pèrdua de la condició de col·legiat

16.1. Es perd la condició de col·legiat:

1. A petició pròpia per escrit a la Junta de Govern, sens perjudici de les obligacions professionals o corporatives pendents de compliment.
2. Per deixar d’abonar la quota col·legial o altres aportacions establertes pels òrgans de govern corporatius en el termini fixat. Aquestes seran requerides per fer-les efectives i, un cop transcorreguts tres mesos d’aquest requeriment sense que les hagi satisfetes, la Junta de Govern, previ tràmit d’audiència, prendrà l’acord de baixa, notificant-lo de forma fefaent. Mentre no se satisfaci el deute amb el Col·legi, els serveis als quals tingués dret com a persona col·legiada, seran suspesos cautelarment.
3. Per sanció disciplinària, d’acord amb allò que preveuen aquests Estatuts.
4. Per incapacitat legal.
5. Per defunció.
6. Per la pèrdua dels requisits exigits per a la col·legiació.
7. Per incompliment de les sancions econòmiques imposades.

16.2 La pèrdua de la condició de persona col·legiada no allibera del compliment de les obligacions vençudes, ni impedeix que es puguin exigir, col·legialment i extracol·legialment, les responsabilitats per actes realitzats durant la pertinença al Col·legi.

El sol·licitant haurà d’acreditar, si escau, el compliment de la pena o sanció, quan aquest hagi estat el motiu de la baixa.

Article 17. Reincorporació al Col·legi

17.1 La reincorporació al Col·legi requerirà les mateixes normes que la incorporació i el sol·licitant haurà d’acreditar, si s’escau, el compliment de la pena o sanció, quan aquests hagi estat el motiu de la baixa.

17.2. En el cas de baixa per impagament de quotes o aportacions, el seu abonament, amb l’interès legal meritat, comporta la rehabilitació automàtica de l’alta col·legial, llevat dels supòsits en què subsisteixi algun altre motiu de baixa

## Article 18. Membres d’honor

La Junta de Govern podrà atorgar el nomenament de Membre d’Honor del Col·legi a les persones que, pels seus mèrits científics, tècnics o professionals, sigui quina sigui la seva titulació, hagin contribuït al desenvolupament de l’educació social o de la professió d’educadora i educador social. El nomenament tindrà caràcter merament honorífic, sens perjudici de la participació en la vida col·legial i en els serveis del Col·legi que puguin establir les normes reglamentàries.

## Article 19. Societats professionals

19.1 Les societats professionals que tinguin com a objecte social l’exercici en comú de la professió d’educadora o educador social, sigui quina sigui la seva forma societària i tinguin establert el seu domicili social en l’àmbit territorial del Col·legi, s’han d’inscriure obligatòriament en el registre mercantil corresponent al seu domicili social, únic o principal i posteriorment en el Registre de societats professionals del Col·legi.

La mateixa obligació afecta a les de les societats multidisciplinàries que, entre les diverses activitats professionals que exerceixin en comú, inclogui la professió d’educadora o educador social sempre que el seu domicili, únic o principal, es trobi comprès en l’àmbit territorial del Col·legi.

19.2. La societat professional únicament pot exercir l’activitat professional a través d’una o diverses persones col·legiades exercents.

19.3. En cas que dos o més educadores o educadors socials exerceixin col·lectivament una activitat professional, sense constituir-se en societat professional, respondran solidàriament de les accions que es derivin de la seva activitat professional, en els termes establerts en els presents Estatuts i sense perjudici de la responsabilitat personal que correspongui a cada educadora o educador social per les infraccions que hagi comès en l’exercici de l’educadora o l’educador social i en els terminis de la Llei que regula les societats professionals.

19.4. La societat professional queda sotmesa al règim deontològic i disciplinari corresponent a la seva activitat professional, i pot ser sancionada, sense perjudici del règim disciplinari que s’hagi d’aplicar al professional a títol personal. Les causes d’incompatibilitat i d’inhabilitació per a l’exercici de la professió que afectin qualsevol dels socis es fan extensives a la societat i a la resta de socis professionals.

19.5. Les societats professionals estan obligades a contractar una assegurança que cobreixi les responsabilitats per a l’exercici de l’activitat que constitueix l’objecte social.

19.6. La inscripció de la societat col·legial en el Registre col·legial de societats professionals no implica, en cap cas, l’adquisició del dret de sufragi, actiu ni passiu, ni de participació en les assemblees generals, ni cap altre dret polític a favor de la societat, sense perjudici dels drets reconeguts exclusivament als socis que tinguin la condició de persones col·legiades.

19.7. El Col·legi té constituït un Registre de Societats Professionals, adaptat a la legalitat vigent, i té aprovada la normativa col·legial sobre societats professionals, que regula els requisits i les condicions de les societats que s’hi han d’inscriure.

## Article 20. Amics del CEESC

Els Amics del CEESC són aquelles persones que volen formar part del Col·legi i que no compleixen els requisits per a col·legiar-se. A través de l’abonament de la quota corresponent es beneficien dels mateixos serveis que els col·legiats, però no poden exercir el vot ni ser elegits membres de la Junta de Govern.

**Proposta d’esmena:** Feu clic o toqueu aquí per escriure text.

# CAPÍTOL 3. Dels drets i els deures dels col·legiats

## Article 21. Principi d’igualtat

Tots els col·legiats tenen els mateixos drets i deures.

## Article 22. Secret professional

22.1. L’educadora i l’educador social té el deure de guardar el secret professional, d’acord amb la legislació vigent en aquest tema.

22.2. Únicament podrà ser rellevat de guardar el secret professional per ordre judicial, autorització de les persones implicades o, excepcionalment, si hi ha perill greu per a la ciutadania, terceres persones o per a la mateixa persona col·legiada, o quan estigui expressament previst en una llei.

## Article 23. Drets de les persones col·legiades

Són drets de les persones col·legiades:

a) Exercir la professió d’educadora i educador social.

b) Ser assistides, assessorades i defensades pel Col·legi, amb els mitjans de què aquest disposi i en totes aquelles qüestions relacionades amb l’exercici professional

c) Utilitzar els serveis i els mitjans del Col·legi en les condicions establertes.

d) Participar com a electors i elegibles en les eleccions que es convoquin en l’àmbit col·legial, participar activament en la vida col·legial, ésser informats i intervenir amb veu i vot en les assemblees generals. El Col·legi establirà i organitzarà les diferents formes d'exercici d'aquest dret.

e) Formar part dels col·lectius professionals que s’estableixin.

f) Integrar-se en les institucions de previsió que es creïn, en les condicions que es fixin.

g) Presentar a la Junta de Govern escrits de suggeriments, peticions o queixes.

h) Rebre informació sobre l’activitat corporativa i d’interès professional

i) Participar en les activitats formatives d’actualització professional organitzades pel Col·legi.

## Article 24. Deures de les persones col·legiades

*Nota: En aquest article proposem modificar el punt f) d’acord amb el Pla de participació del CEESC.*

|  |  |
| --- | --- |
| Redactat actual | Nova proposta de redacció |
| Són deures de les persones col·legiades: | Igual |
| 1. Exercir la professió èticament i respectar les normes establertes en aquests Estatuts, en el Codi deontològic i en altres normes que puguin dictar-se. | Igual |
| 1. Complir les normes corporatives, així com els acords adoptats pels òrgans de govern del Col·legi. | Igual |
| 1. Prestar al Col·legi les declaracions professionals, els contractes i altres documents que els siguin requerits d’acord amb les disposicions estatutàries o reglamentàries. | Igual |
| 1. Comunicar al Col·legi, en un termini de trenta dies, els canvis de residència i de domicili professional. | Igual |
| 1. Abonar puntualment les quotes i les aportacions establertes. | Igual |
| 1. Participar activament en la vida col·legial; assistir a les assemblees generals i formar part en els col·lectius professionals, quan, per la seva especialitat professional, sigui convocat. | 1. Participar activament en la vida col·legial; assistir a les assemblees generals i formar part dels col·lectius professionals, comissions i comitès quan, per la seva especialitat professional, sigui convocat. |
| 1. Exercir diligentment els càrrecs pels quals fou elegit i complir els encàrrecs que els òrgans de govern del Col·legi puguin encomanar-li. | Igual |
| 1. No perjudicar els drets corporatius o professionals d’altres persones col·legiades. | Igual |
| 1. Cooperar amb la Junta de Govern i, particularment, prestar la seva col·laboració i facilitar informació en els afers col·legials per als quals li sigui requerida, sense perjudici del secret professional. | Igual |
| 1. No fer ús d’aquella publicitat encaminada a l’obtenció de clientela, directament o indirectament, que sigui contrària a la deontologia professional o que signifiqui competència deslleial. | Igual |
| 1. Facilitar al Col·legi la informació i la documentació necessàries per a la seva inscripció en el Registre de Societats Professionals col·legial i complir amb la normativa vigent sobre societats professionals, en el cas d’aquelles persones col·legiades que exerceixin la professió com a socis d’una societat professional. Això sense perjudici que el Col·legi pugui practicar d’ofici la inscripció de la societat i de les seves modificacions, a partir de la comunicació efectuada pel Registre Mercantil. | Igual |

**Proposta d’esmena:** Feu clic o toqueu aquí per escriure text.

# CAPÍTOL 4. Dels principis bàsics reguladors de l’exercici professional

## Article 25. Definició de l’educadora i l’educador social

L’educadora i l’educador social són professionals de l’Educació Social que, a través de l’acció i la recerca social, educativa, cultural i comunitària, fent servir un conjunt organitzat i intencionat d’estratègies i activitats educatives, treballen amb persones, grups, col·lectius i comunitats per promoure i facilitar la construcció d’identitats, el desenvolupament de potencialitats, la inclusió, la plena circulació i l’emancipació social, i la consecució efectiva de l’exercici dels seus drets de ciutadania.

Aquest exercici professional es dóna dins d’una disciplina, l’Educació Social, que està formalitzada socialment, perquè:

* és reconeguda com a útil,
* disposa d’un saber, unes tècniques i maneres de fer específiques,
* i té una formació regulada i reconeguda.

La qual cosa faculta a aquells que reuneixen aquests requisits per a poder exercir-la dins d’uns estàndards controlats socialment.

## Article 26. Exercici professional

26.1. L’exercici de la professió d’educadora o educador social, de forma lliure o a compte d’altri, haurà de respectar els continguts i les condicions de la legislació específica i general que els sigui d’aplicació.

26.2. L’actuació professional haurà d’atenir-se a l’ètica professional i les normes deontològiques aprovades pel Col·legi.

## Article 27. Bases de l’exercici professional

L’exercici de la professió es basa en la independència de criteri professional, l’adequada atenció a les persones i el servei a la comunitat.

## Article 28. Formació continuada

L’educadora i l’educador social han de mantenir una formació científica i tècnica continuada, a fi d’obtenir una millor capacitació professional. Així mateix, ha de procurar la comunicació i la transparència del seu saber a la comunitat professional, d’acord amb els usos científics.

## Article 29. Autonomia professional

L’educadora i l’educador social no han d’acceptar cap feina que atempti contra la seva autonomia professional, ni que susciti problemes que no poden ser assumits per l’estat actual de la tècnica de la professió.

## Article 30. Competència deslleial

30.1. L’educadora i l’educador social han d’evitar qualsevol forma de competència deslleial. Està prohibida, en qualsevol cas, la propaganda enganyosa i la que sigui contrària a la normativa vigent en matèria de competència.

## Article 31. Emissió d’informes

31.1. Tots els treballs professionals que hagin d’emetre’s documentalment, com ara informes, dictàmens, diagnòstics i altres, hauran de ser firmats pel professional, el qual hi farà constar el seu número de col·legiada o col·legiat i se’n responsabilitzarà pel que fa al contingut i a l’oportunitat.

31.2. Els certificats s’hauran d’emetre en impresos oficials, expedits pel Col·legi, quan així ho requereixen les disposicions legals.

**Proposta d’esmena:** Feu clic o toqueu aquí per escriure text.

# CAPÍTOL 5. Dels òrgans de govern, les normes de constitució i funcionament i la competència

## Article 32. Òrgans de govern

32.1. El Col·legi té dos òrgans de govern: l’Assemblea General de col·legiats i col·legiades i la Junta de Govern.

32.2. L’Assemblea General és l’òrgan màxim de govern del Col·legi i està integrada per totes les persones col·legiades, exercents i no exercents, en plenitud de drets i deures. Els acords, adoptats pel principi majoritari, obliguen a totes les persones col·legiades.

32.3. Per assistir a les assemblees generals amb veu i vot, els col·legiats hauran d’estar en plenitud dels seus drets i deures.

## Article 33. Assemblea ordinària

*Nota: En aquest article proposem modificar el nombre de convocatòries de l’Assemblea General per fomentar la participació i simplificar la gestió.*

|  |  |
| --- | --- |
| Redactat actual | Nova proposta de redacció |
| 33.1. L’Assemblea General es reunirà en sessió ordinària dos cops l’any, dins del primer i del darrer trimestre | 33.1. L'Assemblea General es reunirà una vegada a l'any amb caràcter ordinari durant el primer quadrimestre. |
| 33.2. La reunió del primer trimestre, per aprovar la memòria de l’exercici anterior i el balanç i liquidació del pressupost, així com d’altres temes a proposta de la Junta de Govern. | S’elimina |
| 33.3. La reunió del darrer trimestre, per aprovar els pressupostos per a l’exercici següent i el pla de treball del següent any, així com d’altres temes a proposta de la Junta de Govern. | S’elimina |
|  | 33.2. Correspon a l’Assemblea Ordinària l'examen i decisió sobre les qüestions següents:  a) Aprovar o censurar la gestió anual de la Junta de Govern.  b) Aprovar els comptes anuals.  c) Aprovar la memòria d'activitats.  d) Aprovar la liquidació del pressupost de l'exercici anterior.  e) Aprovar el pressupost de l'exercici en curs, les quotes de col·legiats i altres membres del Col·legi, drets de visat i altres serveis aplicables durant l'exercici. |

**Proposta d’esmena:** Feu clic o toqueu aquí per escriure text.

## Article 34. Assemblees extraordinàries

L’Assemblea General es reunirà amb caràcter extraordinari quan així ho acordi la Junta de Govern, o quan així ho sol·liciti un nombre de persones col·legiades exercents superior al 5% del total.

## Article 35. Forma de celebració de les assemblees (NOVETAT)

*Nota: proposem aquest article, ja que actualment els Estatuts del CEESC no indiquen que hi hagi la possibilitat de celebrar les assemblees telemàticament.*

1. Les assemblees es poden celebrar en les formes següents:

a) Presencials.

b) Telemàtiques.

c) Presencials amb possible assistència telemàtica.

2. En el cas que l'Assemblea se celebri de forma telemàtica o presencial amb la possible participació telemàtica, caldrà garantir la identificació dels assistents, la continuïtat de la comunicació i la possibilitat d'intervenir en les deliberacions i l’emissió del vot.

**Proposta d’esmena:** Feu clic o toqueu aquí per escriure text.

## Article 36. Convocatòria de l’Assemblea General

36.1. La convocatòria de les assemblees generals, tant ordinàries com extraordinàries, i que es farà amb una antelació mínima de quinze dies, correspon a la persona que ostenta la presidència.

36.2. La convocatòria podrà fer-se a través de les publicacions periòdiques del CEESC o per carta o per correu electrònic, amb els corresponents ordre del dia, data, hora i lloc que seran fixats per la Junta de Govern.

36.3. Es posaran a disposició de totes les persones col·legiades, a la secretaria del Col·legi, a les delegacions territorials i al web corporatiu, amb un mínim de quinze dies naturals d’antelació a la data prevista de l’Assemblea General, els documents bàsics dels assumptes que se sotmeten a decisió d’aquesta.

36.4. Sobre les qüestions que no figurin a l’ordre del dia no podrà adoptar-se cap acord.

## Article 37. Sessions de l’Assemblea General

37.1. Les sessions de l’Assemblea General seran presidides per a la persona que ostenta la presidència, acompanyat de la resta de membres de la Junta de Govern, i dirigirà les reunions, concedirà i retirarà l’ús de la paraula i ordenarà els debats i les votacions.

37.2. Actuarà com a secretari o secretaria aquell que ho sigui de la Junta de Govern, el qual aixecarà acta de la reunió, amb el vistiplau del president o presidenta.

37.3. Els acords es prendran, de manera general, per majoria simple dels presents en el moment de la votació. No obstant això, exigiran una majoria dels dos terços dels presents en el moment de la votació: l’aprovació de prestacions econòmiques extraordinàries no previstes en el pressupost vigent; l’aprovació d’un vot de censura contra la Junta de Govern i la reforma d’aquests Estatuts.

37.4. La Junta de Govern pot convidar a assistir a l’Assemblea General a assessors i assessores o altres persones que no siguin col·legiades, quan la seva presència estigui justificada en funció dels assumptes a tractar previstos en l’ordre del dia, i no tindran dret a vot.

## Article 38. Validació d’acords de l’Assemblea General (MODIFICACIÓ)

*Nota: En aquest article proposem modificar la validació dels acords de l’Assemblea per tal de simplificar el sistema de votació.*

|  |  |
| --- | --- |
| Redactat actual | Nova proposta de redacció |
| 38.1. Totes les persones col·legiades tenen dret a vot, ja siguin exercents o no, tret de les persones suspeses en l’exercici de llurs drets. | Igual |
| 38.2. Perquè els acords siguin vàlids, tant en assemblees generals ordinàries com extraordinàries, caldrà l’assistència mínima, en primera convocatòria, de la meitat més un del total de col·legiats; i, en segona convocatòria, que tindrà lloc mitja hora després, serà suficient amb qualsevol nombre d’assistents. | 38.2 Els acords s'adopten per majoria simple dels vots vàlids de les persones col·legiades presents o representades. |
| 38.3. El vot es podrà delegar mitjançant la documentació a l’efecte que es trametrà conjuntament amb la convocatòria de l’Assemblea General. Cada assistent a l’Assemblea podrà portar un màxim de cinc vots delegats. | Igual |
| 38.4. La Junta de Govern podrà habilitar un sistema d’emissió del vot per via telemàtica, la qual ha de permetre acreditar la identitat i la condició de col·legiat de la persona emissora, com també la inalterabilitat del contingut del vot. | Igual |
| 38.5. La votació, amb caràcter general, s’efectuarà a mà alçada. També es pot realitzar de forma secreta amb papereta, si ho considera oportú la presidència o si ho demana la majoria simple de les persones col·legiades assistents. | Igual |
|  | 38.3. Per excepció al règim general d'adopció d'acords per majoria simple, cal una majoria qualificada de dos terços de les persones col·legiades presents o representades per aprovar:  a) L'adquisició, la venda i l'alienació i l'establiment de càrregues sobre el patrimoni col·legial.  b) L'ampliació i la reducció del pressupost aprovat fonamentada en circumstàncies excepcionals.  c) La modificació dels Estatuts. |
|  | 38.3. La modificació de l'àmbit objectiu o territorial del Col·legi, la dissolució, la fusió, la segregació o l'escissió del Col·legi, requerirà de majories més qualificades regulades en el Capítol 12 d'aquests Estatuts. |
|  | 38.4. El vot de la persona que ostenta el càrrec de la presidència serà el que decidirà en cas de produir-se un empat. |

**Proposta d’esmena:** Feu clic o toqueu aquí per escriure text.

## Article 39. Funcions de l’Assemblea General

*Nota: hem incorporat una funció nova que és l’aprovació de comitès d’acord amb el Pla de participació del CEESC.*

|  |  |
| --- | --- |
| Redactat actual | Nova proposta de redacció |
| 1. Aprovar els Estatuts, així com les seves modificacions i les normes generals de funcionament administratives i econòmiques. | Igual |
| 1. Aprovar la gestió feta per la Junta de Govern, el pla de treball, els pressupostos generals, els comptes anuals, la memòria d’activitats i les quotes col·legials. | Igual |
| 1. Decidir sobre la inversió dels béns col·legials. | Igual |
| 1. Aprovar aportacions extraordinàries dels col·legiats. | Igual |
| 1. Modificar el codi deontològic professional. | Igual |
| 1. Participar en el procés d’elaboració i aprovació de l’estatut professional. | Igual |
| 1. Deliberar i prendre acords sobre totes les qüestions que sotmeti a la seva competència la Junta de Govern o li atribueixin aquests Estatuts. | Igual |
| 1. Ratificar l’assumpció del càrrec de presidència proposat per la Junta en cas de dimissió, cessament o causa de força major de la persona que ostenta la presidència. | Igual |
| 1. Aprovar mocions de censura contra la Junta de Govern. | Igual |
| 1. Aprovar i modificar el reglament de règim interior. | Igual |
| 1. Decidir sobre el canvi de domicili de la seu social del Col·legi, segons el que preveu l’article 5 dels presents Estatuts. | Igual |
| 1. Acordar la fusió, la segregació o la dissolució del Col·legi, segons el que preveu l’article 88 dels presents Estatuts. | Igual |
| 1. Resoldre sobre qualsevol qüestió que li atribueixin les lleis, els reglaments o els Estatuts o que no sigui reservada a l’òrgan de govern. | Igual |
|  | 1. Aprovar la creació de comitès i la seva dissolució. |
|  | 1. Aprovar la dissolució dels col·lectius i comissions del CEESC. |

**Proposta d’esmena:** Feu clic o toqueu aquí per escriure text.

## Article 40. L’acta

De les reunions de l’Assemblea – Ordinària i Extraordinària-, se n’ha d’estendre l’acta corresponent, en la qual, de forma abreujada, han de constar les intervencions fetes, els assumptes tractats, els acords adoptats i, si s’aproven, les condicions de llur execució. L’acta ha de ser conformada per qui ostenti la secretaria, qui també la signarà amb el vistiplau de la presidència de l’Assemblea.

## Article 41. Composició de la Junta de Govern

41.1. La Junta de Govern té caràcter col·legiat i en formen part i la componen:

a) La persona que ostenta la presidència.

b) La persona que ostenta la vicepresidència.

c) La persona que ostenta la secretaria.

d) La persona que ostenta la tresoreria.

e) I, a més, un mínim de 3 i fins a un màxim de 21 components, amb càrrecs de vocals i/0 de vicepresidència.

41.2. Les candidatures electorals que es presentin a les eleccions podran optar per proposar una Junta de Govern amb, a més dels càrrecs i membres previstos a l’apartat anterior, una vicepresidència. Aquesta vicepresidència, en cas d’existir, exercirà les funcions que li atribueix l’article 44 dels presents Estatuts

41.3. Perquè pugui adoptar acords vàlidament, és necessària la concurrència de la majoria dels membres que integrin la Junta de Govern

41.4. Els acords s'han de prendre per majoria de vots de les persones assistents. En cas d'empat, decideix el vot de la presidència o de qui la substitueixi en la presidència de la sessió.

41.5 En cas d’absència de la presidència, si no existeix la figura de la vicepresidència, la secretaria de la Junta de Govern substituirà la presidència.

41.6 Quan hi hagi una vacant d’un membre que no ostenti la presidència, sigui voluntària o forçosa, la Junta de Govern podrà convocar anticipadament eleccions parcials per cobrir aquesta vacant. En cas que es produeixin vacants en la presidència o en la totalitat o la majoria dels seus membres, es constituirà una Junta Gestora d'Edat, integrada pels dos membres del CEESC de major antiguitat i pels dos membres de més recent incorporació, amb un mínim de tres anys, la qual convocarà eleccions per a tots els càrrecs.

41.7 S'entén que es produeix una vacant en la majoria dels membres de la Junta de Govern quan els seus membres, incloent-hi vocals, i vicepresidència si n’hi ha, siguin inferiors al 50% dels seus components en el moment de la seva designació.

41.8 La Junta de Govern pot delegar l'exercici de les seves funcions públiques d'acord amb les normes de procediment administratiu. Per a les funcions de naturalesa privada, pot delegar en un dels seus membres o en més d'un, o nomenar apoderats generals o especials. No són delegables els actes que hagin d'ésser autoritzats o aprovats per la Junta de Govern.

## Article 42. Funcions i atribucions de la Junta de Govern (MODIFICACIÓ)

*Nota: En aquest article proposem modificar la participació d’acord amb el Pla de Participació del CEESC.*

|  |  |
| --- | --- |
| Redactat actual | Nova proposta de redacció |
| 42.1. Correspon a la Junta de Govern: la representació del Col·legi, la seva direcció i administració i l’execució dels acords adoptats per l’Assemblea General. | Igual |
| 42.2. Són atribucions de la Junta de Govern: | Igual |
| a) Complir i fer complir els acords de l’Assemblea General, els Estatuts i la legislació vigent que afecti les corporacions de dret públic. | Igual |
| 1. Decidir sobre les sol·licituds de col·legiació i baixa i sobre la possible suspensió de drets dels col·legiats i col·legiades. | Igual |
| 1. Aprovar les normatives internes relatives als procediments administratius col·legials: tràmit de col·legiació, de visats, de gestió del Registre de Societats professionals i de qualsevol altre procediment col·legial. | Igual |
| 1. Administrar els béns del Col·legi, així com recaptar les quotes de tot tipus que hagin de fer efectives -les persones col·legiades. | Igual |
| 1. Elaborar el pla de treball, els pressupostos generals, la memòria d’activitats, els comptes anuals i proposar les quotes col·legials per ser sotmeses a l’aprovació de l’Assemblea General. | Igual |
| 1. Adoptar les mesures que es considerin convenients per a la defensa del Col·legi i la professió. | Igual |
| 1. Resoldre els expedients instruïts així com imposar si s’escau les sancions disciplinàries previstes en aquests   Estatuts. | Igual |
| 1. Crear, validar i dissoldre els col·lectius professionals del Col·legi, així com ratificar els seus coordinadors respectius. | 1. *Proposar, crear, validar i dissoldre els col·lectius professionals, comissions i comitès del Col·legi, així com ratificar els seus coordinadors respectius.* |
| 1. Designar els representants del Col·legi davant dels organismes, les entitats i les institucions, o en actes públics o privats, sempre que es consideri oportú per a la defensa i la representació dels interessos del Col·legi, de les persones col·legiades i, en general, de la professió. | Igual |
| * 1. Informar a les persones col·legiades de les activitats i els acords del Col·legi. | Igual |
| * 1. Convocar i fixar l’ordre del dia de les assemblees generals ordinàries i extraordinàries. | Igual |
| * 1. Iniciar el procés electoral i exercir les funcions que li són de la seva competència en aquest procés. | Igual |
| * 1. Gestionar la base de dades col·legial. | Igual |
| * 1. Exercir totes aquelles altres funcions que no siguin expressament assignades a l’Assemblea General i tinguin relació amb l’activitat i el funcionament col·legial. | Igual |

**Proposta d’esmena:** Feu clic o toqueu aquí per escriure text.

## Article 43. Comissió permanent

43.1. La Junta de Govern podrà actuar en Comissió Permanent, la qual estarà constituïda, com a mínim, per la persona que ostenta la presidència, la secretaria o la tresoreria. També podran participar altres membres de la Junta de Govern, que actuaran com a vocals o vicepresidència. Els càrrecs de vicepresidència, secretaria i tresoreria s’escolliran entre els membres de la Junta de Govern una vegada constituïda aquesta. La Comissió Permanent executarà, amb el nivell de dedicació que requereixi cada funció, les decisions preses per la Junta de Govern i assumirà les funcions que li delegui la Junta de Govern.

43.2. La Comissió Permanent es reunirà, com a mínim, quinzenalment.

## Article 44. Atribucions de la presidència

Són atribucions de la persona que ostenta el càrrec de la presidència:

a) Tenir la representació legal del Col·legi.

b) Presidir la Junta de Govern i l’Assemblea General, i coordinar la Comissió Permanent.

c) Autoritzar amb la seva signatura tota mena de documents col·legials.

d) Conferir apoderaments per a qüestions judicials, quan hagi estat autoritzat per acord de la Junta de Govern.

e) Convocar la Junta de Govern, l’Assemblea General i la Comissió Permanent.

f) Autoritzar l’obertura de comptes corrents del Col·legi, conjuntament amb la persona que ostenta el càrrec de la tresoreria, tant en entitats bancàries com en caixes d’estalvis.

g) Autoritzar el moviment de fons, conjuntament amb el tresorer, i d’acord amb les propostes d’aquest.

h) Constituir i cancel·lar tot tipus de fiances i dipòsits conjuntament amb el tresorer.

## Article 45. Atribucions de la vicepresidència

Correspon a la vicepresidència substituir la presidència en totes les comeses i les funcions que aquesta li delegui expressament. També la substituirà en cas d’absència, malaltia o vacant de la presidència; en cas de dimissió, la substituirà sempre que aquesta hagi estat acceptada per la Junta de Govern i fins a la propera Assemblea General.

1. Supervisar el funcionament dels serveis administratius del Col·legi.
2. Tenir la responsabilitat del registre de col·legiats, de societats professionals i dels expedients personals corresponents.
3. Expedir certificats amb el vistiplau de la presidència.
4. Donar compliment als acords adoptats per la Junta de Govern.

## Article 46. Atribucions de la secretaria

Correspon a la secretaria:

1. Portar els llibres oficials.
2. Redactar i signar el llibre d’actes amb el vistiplau de la presidència.
3. Coordinador l’elaboració de la memòria anual.
4. Supervisar el funcionament dels serveis administratius del Col·legi.
5. Tenir la responsabilitat del registre de col·legiats, de societats professionals i dels expedients personals corresponents.
6. Expedir certificats amb el vistiplau de la presidència.
7. Donar compliment als acords adoptats per la Junta de Govern.

## Article 47. Atribucions de la tresoreria

Són funcions de la persona que ostenta la tresoreria:

1. Recaptar, tenir cura i administrar els fons col·legials.
2. Efectuar els pagaments ordenats pel president o per la Junta de Govern, signant els documents per al moviment de fons del Col·legi.
3. Portar la comptabilitat del Col·legi.
4. Preparar el projecte de pressupost que haurà de ser presentat a l’Assemblea General.
5. Presentar anualment el compte general de tresoreria i realitzar els arqueigs i els balanços de situació tantes vegades com siguin requerits pel president o la Junta de Govern.

## Article 48. Atribucions dels vocals

Els vocals de la Junta de Govern assumiran els càrrecs reglamentaris que així consideri adient la Junta de Govern, assistiran a les seves reunions i participaran en les seves deliberacions i votacions.

**Proposta d’esmena:** Feu clic o toqueu aquí per escriure text.

# CAPÍTOL 6. De la participació dels col·legiats en els òrgans de govern i del règim electoral

## Article 49. Condicions generals

Totes les persones col·legiades, tenen dret a participar en l’elecció de la Junta de Govern. Són elegibles totes les persones col·legiades amb el mínim d’un any de col·legiació.

## Article 50. Convocatòria d’eleccions

50.1. Cada quatre anys la Junta de Govern convocarà eleccions ordinàries per cobrir tots els càrrecs de la Junta de Govern, sense perjudici d’allò que disposa l’article 38.7.

50.2. La convocatòria d’eleccions es farà amb un mínim de dos mesos d’antelació a la data de la seva realització, fixarà el cens electoral d’electors vàlids i especificarà el calendari electoral i el procediment de votació, escrutini i proclamació, així com els recursos que escaiguin.

## Article 51. Candidatures electorals

51.1. Les candidatures hauran de ser completes i constaran d’una llista què inclogui el nom de la persona que es presenta a la presidència i d’un mínim de 6 i fins a un màxim de 24 components. Es presentaran durant els tres mesos posteriors a la convocatòria a través d’un escrit dirigit a la Junta de Govern i avalat per un tres per cent del cens electoral, que estableix l’article 49.2, amb la seva signatura.

51.2. La Junta de Govern proclamarà les candidatures vàlidament presentades fins a trenta dies abans de les eleccions, mitjançant una comunicació pública i una de personal a tots els col·legiats. La Junta de Govern facilitarà, d’acord amb els mitjans de què disposi el Col·legi, la propaganda dels candidats en condicions d’igualtat

51.3. Contra la proclamació de candidats qualsevol col·legiada o col·legiat podrà presentar una reclamació davant la Junta de Govern, en el termini de tres dies, la qual serà resolta en altres tres dies per la Comissió Permanent de la Junta de Govern.

51.4. En el cas que resulti proclamada una única candidatura, aquesta serà automàticament designada com a nova Junta de Govern, el dia previst per a les votacions, sense necessitat de continuar el procediment electoral ni celebrar la jornada de votació, i prendrà possessió en la forma establerta en aquests Estatuts.

* 1. La composició de les llistes haurà de comptar, aproximadament, amb una participació proporcionada entre dones i homes d’acord amb els criteris que determini la legislació sobre la igualtat efectiva entre dones i homes.

## Article 52. Mesa electoral

La mesa electoral estarà constituïda per una presidència i una secretaria, designats per sorteig entre les persones electores. En cas de considerar-ho convenient, la Junta de Govern podrà designar més d’una seu electoral que comptarà amb la mateixa composició de mesa. No en podran formar part les persones que siguin candidates. Cada candidatura podrà designar una persona interventora.

## Article 53. Sistema de votació

Les persones col·legiades exercitaran el seu dret a vot en les paperetes oficials, autoritzades pel Col·legi.

## Article 54. Votació presencial

54.1. Les persones col·legiades podran votar indistintament en les seus del Col·legi designades per la mesa electoral.

54.2. En el moment de votar, les persones col·legiades s’han d’identificar als membres de la mesa amb l’exhibició del DNI, passaport o targeta de residència i emetre el seu vot, amb les paperetes oficials, en una urna precintada.

La secretaria de la mesa anotarà en una llista el nom de les persones col·legiades que hagin dipositat el seu vot.

## Article 55. Votació electrònica

55.1. Per facilitar la participació de les persones col·legiades en els processos electorals, es podrà implementar el vot electrònic, sempre que així ho decideixi la Junta de Govern en el mateix acord de convocatòria d’eleccions.

55.2. El vot per mitjans electrònics es farà mitjançant mecanismes que permetin acreditar la identitat i la condició de la persona col·legiada, de la persona emissora del vot, i l’exercici del dret de manera segura i confidencial.

55.3. Tan sols es computaran els vots electrònics que compleixin els requisits establerts, que siguin emesos d’acord amb l’article 52.2 dels presents Estatuts i dins del termini establert per la Junta de Govern.

## Article 56. Votació per correu

56.1 La persona col·legiada que ho desitgi podrà votar per correu postal certificat, trametent la papereta en un sobre tancat, adreçat a la presidència de la mesa electoral. Aquest sobre anirà dintre d’un altre que contindrà una fotocòpia del DNI, passaport o targeta de residència. El segon sobre anirà tancat i hi constarà clarament el remitent. Els vots per correu s’enviaran a la presidència de la mesa electoral i seran recollits per aquesta abans de l’hora fixada per cloure la votació.

56.2. Tan sols es computaran els vots per correu que compleixin els requisits establerts, que siguin emesos d’acord amb l’article 53.1 dels presents Estatuts i que hagin arribat a la mesa electoral justament abans de l’obertura de les urnes

## Article 57. Recompte i acta de les votacions

57.1. Un cop acabada la votació, la mesa comprovarà que els vots enviats per correu o altres modalitats fins al dia de la votació corresponen a les persones col·legiades que no l’han exercit personalment. A continuació s’obriran els sobres, s’introduiran les paperetes a l’urna i se’n farà l’escrutini, el qual serà públic.

57.2. La secretaria de la mesa aixecarà acta de la votació i les seves incidències, la qual haurà de ser signada per tots els membres de la mesa i per les persones interventores, si n’hi hagués, els quals tindran dret a fer constar llurs queixes, i ho comunicarà a la Junta de Govern.

## Article 58. Sistema d’escrutini i proclamació de la candidatura guanyadora

58.1. Per a cada papereta vàlida introduïda a l’urna, s’assignarà un vot a la candidatura votada.

58.2. Es consideraran nul·les les paperetes no oficials, les estripades, trencades, esmenades, escrites, etc.

58.3. La candidatura que obtingui un major nombre de vots serà proclamada guanyadora, sens perjudici del que estableix l’article 56.1 d’aquests Estatuts.

## Article 59. Resolució de reclamacions i notificació a la Generalitat de Catalunya

59.1. La Junta de Govern, en el termini de vint-i-quatre hores, resoldrà amb caràcter definitiu totes les reclamacions dels interventors i altres incidències recollides a l’acta de la mesa electoral i proclamarà els candidats elegits.

59.2. La composició de la nova Junta elegida serà comunicada al Departament de Justícia de la Generalitat de Catalunya, o a aquell altre departament que tingui competències en la matèria, i a tots les persones col·legiades.

59.3. La nova Junta de Govern prendrà possessió en el termini màxim d’un mes des de la proclamació.

## Article 60. Recursos

Contra les resolucions de la Junta de Govern en matèria electoral qualsevol col·legiat podrà utilitzar el sistema de recursos establert en el capítol 11 dels presents Estatuts.

**Proposta d’esmena:** Feu clic o toqueu aquí per escriure text.

# CAPÍTOL 7. Del règim econòmic i administratiu

## Article 61. Capacitat jurídica

El Col·legi té plena capacitat jurídica en l’àmbit econòmic i patrimonial per al compliment de les seves finalitats.

## Article 62. Recursos econòmics

62.1 El Col·legi comptarà amb recursos econòmics ordinaris i extraordinaris.

62.2 Són recursos econòmics ordinaris del Col·legi:

1. Les quotes d’incorporació de les persones col·legiades
2. Les quotes ordinàries de les persones col·legiades
3. Les quotes extraordinàries.
4. Els ingressos procedents de publicacions, impresos, serveis, certificats, arbitratges, dictàmens o informes, i altres quantitats que es generin arran del funcionament dels seus serveis.
5. Els rendiments dels propis béns o drets.

62.3. Són recursos econòmics extraordinaris:

1. Les subvencions o donacions de procedència pública o privada.
2. Els béns que a títol hereditari o per qualsevol altra causa s’incorporin al patrimoni del Col·legi.
3. Qualsevol altre que fos legalment possible de similars característiques.

## Article 63. Patrimoni

El patrimoni del Col·legi és únic encara que l’ús d’alguns dels seus béns estigui adscrit a les delegacions territorials.

## Article 64. Liquidació del patrimoni col·legial

64.1. En el cas de dissolució del Col·legi per alguna de les causes establertes legalment, la Junta de Govern actuarà com a Comissió Liquidadora. Els béns romanents del Col·legi, quan n’hi hagi, s’adjudicaran a l’organisme que el substitueixi o, si no fos el cas, es distribuiran entre els col·legiats i col·legiades que l’integrin en el moment de la dissolució.

64.2. Malgrat això, els col·legiats i col·legiades reunits en Assemblea General poden renunciar a aquest dret i acordar l’adjudicació del romanent a favor d’entitats públiques relacionades amb l’educació social.

## Article 65. Pressupost

65.1. El pressupost s’elaborarà amb caràcter anual, per anys naturals, d’acord amb principis d’eficàcia i economia, i inclourà la totalitat dels ingressos i les despeses col·legials. De la mateixa manera es realitzarà cada any el balanç de l’exercici.

65.2. Els comptes del Col·legi se sotmetran a processos de control auditor de manera continuada.

**Proposta d’esmena:** Feu clic o toqueu aquí per escriure text.

# CAPÍTOL 8. Dels delegats territorials i de les Juntes Delegades

## Article 66. Delegats territorials (MODIFICACIÓ)

*Nota: Proposem la modificació d’aquest article per facilitar la gestió i la presa de decisions.*

|  |  |
| --- | --- |
| Redactat actual | Nova proposta de redacció |
| 66.1. Per acord de la Junta de Govern, es podran constituir les delegacions territorials que siguin convenients, dins de l’àmbit territorial del CEESC, i hauran de ser ratificades per la propera Assemblea General. | 66.1 Per acord de la Junta de Govern, es podran designar delegats territorials per a demarcacions concretes, que hauran de ser ratificats en la següent Assemblea General Ordinària. Si s’escau, aquests delegats territorials podran sol·licitar a la Junta de Govern la constitució d’una delegació territorial, que haurà de ser ratificada en la següent Assemblea General Ordinària. |
| 66.2. La Junta de Govern establirà, en la constitució de la delegació territorial, el territori d’influència d’aquesta. | 66.2. Les delegacions territorials, si així ho decideixen, podran regir-se per una Junta delegada integrada pels delegats territorials que en formin part. Les funcions d'aquesta Junta delegada es definiran en un reglament marc aprovat per la Junta de Govern i ratificat per l'Assemblea General Ordinària. |
| 66.3. La Junta de Govern assumirà totes les funcions especificades a l’article 68, en el territori d’influència on estigui ubicada i en tots aquells territoris que no disposin de Junta Delegada pròpia. | 66.3. La Junta de Govern assumirà totes les funcions especificades a l’article 67, en el territori d’influència on estigui ubicada i en tots aquells territoris que no disposin de delegats territorials. |

**Proposta d’esmena:** Feu clic o toqueu aquí per escriure text.

## Article 67. Aprovació dels delegats territorials (MODIFICACIÓ DEL TÍTOL I DEL CONTINGUT)

*Nota: Proposem la modificació d’aquest article per facilitar la gestió i la presa de decisions als territoris.*

|  |  |
| --- | --- |
| Redactat actual | Nova proposta de redactat |
| La Junta de cada delegació serà designada per la Junta de Govern del Col·legi, d’entre les persones col·legiades adscrites. | Els delegats territorials seran designats per la Junta de Govern del Col·legi, d’entre les persones col·legiades adscrites a la demarcació corresponent. |

**Proposta d’esmena:** Feu clic o toqueu aquí per escriure text.

## Article 68 Adscripció a una delegació

68.1. Les persones col·legiades es podran adscriure a una delegació sempre que tinguin el domicili fiscal, el lloc de treball habitual o la residència en el seu àmbit territorial.

68.2. La persona col·legiada no podrà adscriure’s a més d’una delegació. Les col·legiades o els col·legiats que exerceixin en més d’un àmbit territorial hauran de triar a quina delegació territorial queden adscrits.

## Article 69. Competències dels delegats territorials (MODIFICACIÓ)

*Nota: Proposem la modificació d’aquest article per facilitar la gestió i la presa de decisions.*

|  |  |
| --- | --- |
| Redactat actual | Nova proposta de redactat |
| Les delegacions territorials tenen les seves competències delegades de la Junta de Govern del CEESC. Seran el centre de reunió i de treball de les persones col·legiades del seu territori, prestaran serveis d’interès col·legial, tractaran els assumptes que afectin la demarcació, informaran i assessoraran la Junta de Govern, i decidiran els assumptes que afectin exclusivament la demarcació territorial, dintre de les funcions definides en l’article 68 d’aquests Estatuts. | Els delegats i les delegacions territorials disposen de les competències específiques de naturalesa executiva atorgades per la Junta de Govern dintre del marc de funcions establert a l’article 68 dels Estatuts i que afectin a la seva demarcació territorial. |

**Proposta d’esmena:** Feu clic o toqueu aquí per escriure text.

## Article 70. Junta delegada (SUPRESSIÓ)

*Nota: Proposem la modificació d’aquest article per facilitar la gestió i la presa de decisions als territoris.*

|  |  |
| --- | --- |
| Redactat actual | Nova proposta de redactat |
| 70.1. Cada delegació territorial serà regida per una Junta delegada formada per les persones que ostentin la presidència delegada, la secretaria, la tresoreria i d’un a quatre vocals.  70.2. Les delegacions territorials elaboraran, si s’escau, el seu propi reglament de funcionament i d’organització, que serà sotmès a l’aprovació de la Junta de Govern i ratificat per l’Assemblea General. | S’elimina l’article, ja que la informació està inclosa a l’article 63 |

**Proposta d’esmena:** Feu clic o toqueu aquí per escriure text.

## Article 70. Funcions de la Junta Delegada (MODIFICACIÓ)

*Nota: Proposem la modificació d’aquest article per facilitar la gestió i la presa de decisions als territoris.*

|  |  |
| --- | --- |
| Redactat actual | Nova proposta de redactat |
| Correspon a la Junta delegada de cada delegació territorial :   1. Implementar en el territori el Pla de Treball aprovat per l’Assemblea General Ordinària del Col·legi. 2. Gestionar els recursos administratius, tècnics i econòmics destinats a l’execució del Pla de Treball. 3. Dirigir les activitats i els serveis col·legials de la delegació. 4. Ostentar la representació del Col·legi en el Territori. 5. Exercir les altres funcions que li delegui la Junta de Govern. | Els delegats i les delegacions territorials tindran les funcions següents  a) Executar en el territori el Pla de Treball aprovat per l'Assemblea General Ordinària del Col·legi.  b) Gestionar els recursos administratius, tècnics i econòmics destinats a l'execució del Pla de Treball i rendir comptes a la Junta de Govern.  c) Coordinar l'execució de les activitats i els serveis col·legials de la delegació territorial.  d) Ostentar la representació del Col·legi en el territori i rendir comptes a la Junta de Govern.  e) Exercir les altres funcions que li delegui la Junta de Govern, les quals seran sempre de naturalesa executiva. |

**Proposta d’esmena:** Feu clic o toqueu aquí per escriure text.

## Article 71. Dissolució de les delegacions territorials

*Nota: Proposem la modificació d’aquest article per facilitar la gestió i la presa de decisions als territoris.*

|  |  |
| --- | --- |
| Redactat actual | Nova proposta de redactat |
| Les delegacions territorials es dissoldran per acord de la Junta de Govern. Aquest acord serà ratificat en la següent Assemblea General que es realitzi. | Si en un territori hi ha constituïda una Junta Delegada, aquesta podrà ser dissolta per acord de la Junta de Govern del CEESC, acord que haurà de ser ratificat en la següent Assemblea General Ordinària.  En cas que hi hagi designats delegats territorials, la Junta de Govern podrà destituir-los, amb la mateixa necessitat de ratificació per part de la següent Assemblea General Ordinària. |

**Proposta d’esmena:** Feu clic o toqueu aquí per escriure text.

# CAPÍTOL 10. Del règim disciplinari

## Article 72. Principis generals

72.1. Amb independència de la responsabilitat civil o penal en què puguin incórrer, les col·legiades i els col·legiats i les societats professionals queden subjectes a la responsabilitat disciplinària en els termes d’aquests Estatuts i de les normes legals aplicables.

72.2. Les sancions disciplinàries corporatives es faran constar sempre en l’expedient personal del col·legiat objecte de la sanció.

72.3. El Col·legi té potestat disciplinària per sancionar les persones col·legiades i les societats professionals pels actes que realitzin i per les omissions en les quals incorrin en l’exercici o amb motiu de la seva professió, així com per qualsevol altre acte o omissió que li sigui imputable i sigui contrari al prestigi professional, a l’honorabilitat dels col·legiats o al degut respecte als òrgans corporatius i, en general, qualsevol altra infracció de deures professionals o de normes ètiques de conducta, quan aquestes afectin la professió.

## Article 73 Competències

73.1. El Col·legi exercitarà la potestat disciplinària per mediació de la Junta de Govern. Si l’acció disciplinària s’exercita envers algun component de la Junta de Govern, l’afectat no podrà prendre part en les deliberacions i les votacions que l’afectin.

73.2. Les sancions sempre hauran de ser acordades per la Junta de Govern, amb la incoació prèvia d’un expedient, en el qual s’haurà de concedir a l’inculpat el tràmit d’audiència, la possibilitat d’aportar proves i la de defensar-se, sia per si mateix o mitjançant un representant o advocat.

73.3. Per a la tramitació de l’expedient i per a la proposta de resolució, la Junta de Govern nomenarà directament un instructor, o bé ho delegarà en l’òrgan al qual, amb caràcter permanent, siguin encomanades aquestes facultats perquè sigui aquest qui el nomeni.

73.4. Només les faltes lleus podran ser sancionades per la Junta de Govern en expedient sumari amb audiència prèvia de l’inculpat.

73.5. La resolució final de l’expedient haurà de ser sempre motivada i notificada a l’interessat.

73.6. Contra la imposició de sancions els afectats podran utilitzar el sistema de recursos regulat als article 86 i següents d’aquests Estatuts.

73.7. Els acords sancionadors seran immediatament executius, sens perjudici dels recursos que siguin procedents. Malgrat això, en el cas que l’execució esmentada pogués ocasionar perjudicis d’impossible o difícil reparació, l’organisme sancionador podrà acordar, d’ofici o a instància de part, la suspensió de l’execució de l’acord recorregut.

## Article 74. Procediment disciplinari

74.1. El procediment s’iniciarà d’ofici, com a conseqüència d’una denúncia, d’una comunicació, d’una sentència judicial ferma d’inhabilitació per a l’exercici professional, o de qualsevol mitjà que estableixi la legislació vigent. No es consideraran denúncies els escrits i les comunicacions anònimes.

74.2. Amb caràcter previ a la incoació d’un expedient disciplinari, es podrà acordar la instrucció de diligències informatives prèvies. Quan aquestes diligències prèvies s’elevin a expedient disciplinari, la data de l’inici serà la data de l’inici de l’expedient.

74.3. Els acords d’arxiu d’un expedient disciplinari seran motivats.

74.4. La Junta de Govern podrà aprovar un reglament regulador del procediment de la tramitació dels expedients disciplinaris, així com de les diligències informatives prèvies.

74.5. Supletòriament seran d’aplicació les normes del procediment administratiu.

## Article 75 Classificació de faltes

Les faltes es classifiquen en molt greus, greus i lleus.

## Article 76. Faltes molt greus

1. L’exercici de la professió sense tenir el títol professional habilitant o l’habilitació professional corresponent.
2. L’incompliment dels deures professionals quan d’això en resulti un perjudici greu per a les persones destinatàries del servei del professional, per a d’altres col·legiats i col·legiades, per al Col·legi o per a terceres persones.
3. La vulneració del secret professional.
4. L’exercici de la professió que vulneri una resolució administrativa o judicial ferma d’inhabilitació professional, de declaració d’incompatibilitat administrativa o professional o de conflicte d’interessos, o una disposició legal en què s’estableixi la prohibició d’exercir.
5. La comissió de delictes amb dol, en qualsevol grau de participació, que es produeixin en l’exercici de la professió.
6. L’exercici de la professió sense complir l’obligació d’estar col·legiada o col·legiat.
7. La contractació de persones no col·legiades per part d’empreses i entitats en el cas que l’objecte de llur contracte de treball comprengui, totalment o parcial, la realització de tasques pròpies de l’educació social.
8. Altres infraccions molt greus tipificades per la llei.

## Article 77. Faltes greus

1. La vulneració de les normes essencials de l’exercici i la deontologia professional.
2. L’incompliment dels deures professionals quan d’això en resulti un perjudici per a les persones destinatàries del servei del professional, per a d’altres persones col·legiades, per al Col·legi o per a terceres, i/o que perjudiquin greument la dignitat de la professió, sempre que no hagi estat qualificada com a molt greu.
3. L’incompliment de l’obligació que tenen les persones col·legiades de comunicar els supòsits d’intrusisme professional dels quals siguin coneixedores.
4. L’incompliment del deure d’assegurança, si és obligatòria.
5. L’incompliment del deure de prestació obligatòria establert per la Llei 7/2006, de professions titulades i col·legis professionals o per les normes que així ho disposin, llevat
6. Els actes que tinguin la consideració de competència deslleial d’acord amb el que estableixin les lleis.
7. Les actuacions professionals que vulnerin els principis constitucionals i internacionals d’igualtat i de no-discriminació.
8. L’incompliment inexcusable d’acords o decisions adoptats vàlidament pels òrgans col·legials, de conformitat amb les competències estatutàries respectives.
9. La realització reiterada d’actes que impedeixin o alterin el funcionament normal del Col·legi o dels seus òrgans.

## Article 78. Faltes lleus

1. És infracció lleu la vulneració de qualsevol norma que reguli l’activitat professional, establerta legalment o col·legial, sempre i quan no es constitueixi una infracció greu o molt greu.
2. L’ofensa als companys, sempre que no tinguin un caràcter greu.
3. L’incompliment de les normes sobre publicitat professional.
4. La desatenció als requeriments d’informes i altres documents que realitzi el Col·legi.
5. L’incompliment de les normes establertes pel Col·legi sobre la documentació professional.

## Article 79. Imposició de sancions

79.1. Les infraccions molt greus poden ser objecte de les sancions següents:

1. Inhabilitació de l’exercici professional durant un temps no superior a cinc anys.
2. Multa d’entre cinc mil un euros i cinquanta mil euros.
3. Expulsió del Col·legi.

79.2. Les infraccions greus poden ser objecte de les sancions següents:

1. Inhabilitació de l’exercici professional durant un temps no superior a un any.
2. Multa d’entre mil un euros i cinc mil euros.

79.3. Les infraccions lleus poden ser objecte de les sancions següents:

a) Amonestació.

b) Multa d’una quantitat no superior a mil euros.

79.4. Com a sanció complementària també es pot imposar l’obligació de fer activitats de formació professional o deontològica si la infracció s’ha produït a causa de l’incompliment de deures que afectin l’exercici o la deontologia professional.

79.5. Si la persona col·legiada que ha comès una infracció n’ha obtingut un guany econòmic, es pot afegir a la sanció corresponent, una quantia addicional fins a l’import del profit obtingut.

79.6. La sanció d’inhabilitació impedeix l’exercici professional durant el temps pel qual s’hagi imposat. Quan la Junta de Govern imposi aquesta sanció, haurà de comunicar la seva decisió a les administracions competents. En el supòsit que concorrin en una mateixa persona diverses resolucions d’inhabilitació successives, el termini establert en cadascuna es comença a comptar a partir del compliment definitiu de l’anterior.

79.7. En el cas que s’hagi imposat la sanció consistent en l’expulsió del Col·legi, l’infractor té dret a sol·licitar la rehabilitació en el termini de tres anys comptats de l’efectivitat de la sanció.

79.8. Les resolucions sancionadores només són executives si posen fi a la via administrativa.

79.9. El Col·legi adoptarà les accions i mesures necessàries per executar les seves resolucions sancionadores. Si es tracta de sancions pecuniàries, la seva execució per via de constrenyiment podrà tenir lloc per mitjà de convenis o acords amb l’Administració competent.

## Article 80. Procediment sancionador

80.1. La Junta de Govern exerceix la potestat sancionadora respecte dels seus col·legiats i col·legiades- i de les societats professionals.

* 1. El procediment sancionador està sotmès als principis de legalitat, retroactivitat, tipicitat, proporcionalitat i no-concurrència de sancions.
  2. La imposició d’una sanció disciplinària exigeix la incoació d’un expedient, en la tramitació del qual s’han de garantir els principis de presumpció d’innocència, d’audiència de la persona afectada, de motivació de la resolució final i de separació dels òrgans instructor i decisori.

## Article 81. Prescripció de faltes i sancions

81.1. Les infraccions molt greus prescriuen al cap de tres anys, les greus prescriuen al cap de dos anys i les lleus prescriuen al cap d’un any, a comptar d’ençà del dia en què la infracció es va cometre.

81.2. La prescripció queda interrompuda per l’inici, amb coneixement de la persona interessada, del procediment sancionador. El termini de prescripció es torna a iniciar si l’expedient sancionador ha estat aturat durant un mes per una causa no imputable a la presumpta persona infractora.

81.3. Les sancions imposades per faltes molt greus prescriuen al cap de tres anys d’haver estat imposades, les sancions per faltes greus prescriuen al cap de dos anys i les sancions per faltes lleus prescriuen al cap d’un any.

81.4. Les sancions que comporten una inhabilitació professional per un període igual o superior a tres anys prescriuen un cop transcorregut el mateix termini pel qual van ésser imposades.

81.5. Els terminis de prescripció de les sancions es comencen a comptar a partir de l’endemà del dia en què esdevingui ferma la resolució que les imposa.

81.6. La prescripció queda interrompuda per l’inici, amb coneixement de la persona interessada, del procediment d’execució. El termini de prescripció es torna a iniciar si el procediment d’execució resta aturat durant més de sis mesos per una causa no imputable a la persona infractora.

## Article 82. Rehabilitació dels sancionats

82.1. Les sancions es cancel·len, d’ofici o a petició de la persona sancionada, al cap d’un any si són lleus; de dos anys, si són greus i de tres anys en el cas de ser molt greus. Els terminis anteriors es compten de l’endemà en què la sanció s’ha executat o acabat de complir o ha prescrit.

82.2. En cas que la persona sancionada demani la rehabilitació, amb la consegüent cancel·lació de la notació del seu expedient personal en els terminis anteriorment citats en l’article 82.1. La rehabilitació s’ha de demanar a la Junta de Govern, que la resoldrà.

**Proposta d’esmena:** Feu clic o toqueu aquí per escriure text.

# CAPÍTOL 11. Del règim jurídic i de la impugnació dels actes col·legiats

## Article 83. Règim jurídic

83.1. El Col·legi, com a corporació de dret públic i en l’àmbit de llurs funcions públiques, actua d’acord amb el dret administratiu i exerceix les potestats inherents a l’Administració pública.

83.2. En l’exercici de llurs funcions públiques, el Col·legi aplica en llurs relacions amb les persones col·legiades i els ciutadans els drets i les garanties procedimentals que estableix la legislació de règim jurídic i procediment administratiu.

83.3. El Col·legi, en l’exercici de llurs funcions privades, es regeix pel dret privat. També queden inclosos en aquest àmbit els aspectes relatius al patrimoni, a la contractació i a les relacions amb llur personal, que es regeixen per la legislació laboral.

## Article 84. Validesa dels actes dels òrgans col·legiats (MODIFICACIÓ)

*Nota: Modifiquem i actualitzem el redactat, ja que l’article ja que la Llei 30/1992 està derogada.*

|  |  |
| --- | --- |
| Redactat actual | Nova proposta de redacció |
| 84.1. Tots els actes dels òrgans col·legials es troben sotmesos, quant als seus requisits, validesa i efectes, als principis informadors de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de la Llei 26/2010, de 3 d’agost, de règim jurídic i de procediment de les administracions públiques de Catalunya, o a la legislació vigent. | 84.1. Tots els actes dels òrgans col·legials es troben sotmesos, quant als seus requisits, validesa i efectes, als principis informadors de la Ley 39/2015, de 1 de octubre, del Procedimiento Administrativo Común de las Administraciones Públicas., de la Llei 26/2010, de 3 d’agost, de règim jurídic i de procediment de les administracions públiques de Catalunya, o a la legislació vigent. |
| 84.2. Així mateix, el règim jurídic dels actes presumptes dels òrgans col·legials es regirà pel que estableix la Llei 30/1992, la Llei 26/2010 o a la legislació vigent. | 84.2. Així mateix, el règim jurídic dels actes presumptes dels òrgans col·legials es regirà pel que estableix la Llei 39/2015, la Llei 26/2010 o a la legislació vigent. |

**Proposta d’esmena:** Feu clic o toqueu aquí per escriure text.

## Article 85. Acords dels òrgans col·legials

85.1. Els acords dels òrgans col·legials seran immediatament executius, llevat que el mateix òrgan, motivadament, estableixi el contrari.

85.2. Així mateix, els acords i els actes del Col·legi seran immediatament executius, malgrat que hagin estat recorreguts; no obstant això, a petició del recurrent o d’ofici, es podrà acordar, si s’escau, la suspensió de l’execució.

## Article 86. Recursos contra els actes dels òrgans col·legials

86.1. D’acord amb el estableix l’article 67.1. de la Llei 7/2006, de l’exercici de professions titulades i dels col·legis professionals, els actes i els acords del col·legi, subjecte al dret administratiu, posen fi a la via administrativa i poden ésser objecte de recurs directament davant la jurisdicció contenciosa administrativa per les persones afectades i l’Administració de la Generalitat. No obstant això, poden ésser objecte de recurs potestatiu de reposició davant l’òrgan que els ha dictat.

86.2. D’acord amb el estableix l’article 67.2. de la Llei 7/2006, de l’exercici de professions titulades i dels col·legis professionals, els acords i els actes del col·legi professional dictats en exercici de funcions delegades poden ésser objecte de recurs davant l’administració delegant. La resolució d’aquest recurs posa fi a la via administrativa.

## Article 87. Termini per a la presentació de recursos

87.1 El termini per interposar el recurs de reposició és d’un mes, si l’acte és exprés. Si no ho és, el termini és de tres mesos i es compte, per al sol·licitant i altres possibles interessats, a partir de l’endemà del dia que, d’acord amb la normativa específica, es produeixi l’acte presumpte.

87.2. Transcorreguts els terminis esmentats, únicament es pot interposar recurs contenciós administratiu, sens perjudici, si s’escau, de la procedència del recurs extraordinari de revisió.

87.3. El termini màxim per dictar i notificar la resolució del recurs és d’un mes.

Contra la resolució d’un recurs de reposició no es pot tornar a interposar el recurs esmentat.

87.4. La resolució del recurs haurà de ser motivada.

87.5. Els actes i els acords del Col·legi subjectes al dret administratiu posen fi a la via administrativa i poden ésser objecte de recurs directament davant la jurisdicció contenciosa administrativa per les persones afectades i l’Administració de la Generalitat. No obstant això, poden ésser objecte de recurs potestatiu de reposició davant l’òrgan que els ha dictat.

87.6. Els acords i els actes del Col·legi dictats en exercici de funcions delegades poden ésser objecte de recurs davant l’administració delegant. La resolució d’aquest recurs posa fi a la via administrativa.

**Proposta d’esmena:** Feu clic o toqueu aquí per escriure text.

# CAPÍTOL 12. Modificacions de l’estructura i dissolució del Col·legi

## Article 88. Fusió, segregació, escissió o dissolució del Col·legi

La fusió en les seves diferents modalitats, la segregació, l’escissió i la dissolució del Col·legi, es portaran a terme sempre que es donin les causes i requisits legalment establerts, per acord de l’Assemblea General, convocada a aquest efecte amb caràcter extraordinari, i adoptat per la majoria que disposi la Llei, i si no s’estableix, per la majoria de dos terços dels presents. La liquidació dels béns del Col·legi, en cas que sigui procedent, es portarà a terme d’acord amb el previst a l’article 61 d’aquests Estatuts.

**Proposta d’esmena:** Feu clic o toqueu aquí per escriure text.

# CAPÍTOL 13. Aprovació i modificació dels Estatuts

## Article 89. Acord de l’Assemblea General Extraordinària

L’aprovació i la modificació dels Estatuts del Col·legi han d’ésser acordades per l’assemblea general extraordinària, convocada especialment a aquest efecte. Se n’exceptua l’acord de canvi de domicili en la mateixa localitat, que pot ésser aprovada per l’assemblea ordinària.

## Article 90. Inscripció en el Registre

Els Estatuts aprovats i les seves modificacions s’han de trametre al Departament de la Generalitat amb competència en matèria de col·legis professionals, perquè en qualifiqui l’adequació a la legalitat, en disposi la inscripció en el Registre de Col·legis Professionals i n’ordeni la publicació en el Diari Oficial de la Generalitat de Catalunya. Si no es produeix cap resolució expressa, els Estatuts i les seves modificacions s’entenen aprovats per silenci positiu transcorregut el termini de sis mesos.

**Proposta d’esmena:** Feu clic o toqueu aquí per escriure text.



**Observacions:** Feu clic o toqueu aquí per escriure text.